SSP แจ้งข่าวดี! ลุย COD “โซลาร์ญี่ปุ่น” 26MW
SSP เผย COD โรงไฟฟ้าญี่ปุ่น กำลังผลิต 26 MW แล้วตั้งแต่วันที่ 30 ก.ค.64
2 ส.ค. 2564

บริษัท เสริมสร้าง พาวเวอร์คอร์ปอเรชั่น จำกัด (มหาชน) หรือ SSP แจ้งว่าโครงการลีโอ 1 (Leo1) ซึ่งบริษัทฯได้ลงทุนในโครงการดังกล่าวผ่านโครงสร้างการลงทุนแบบ จีเค-ทีเค ในสัดส่วน 100% ของเงินลงทุนทั้งหมด ได้เปิดดำเนินการเชิงพาณิชย์แล้ววันที่ 30 กรกฎาคม 2564 (Commercial Operation Date)
โดยโครงการดังกล่าวเป็นโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน (Solar Farm) ตั้งอยู่ในจังหวัดชิซุโอกะ ประเทศญี่ปุ่น มีขนาดกำลังการผลิตติดตั้ง (Installed Capacity) รวม 26 เมกกะวตัต์และมีกำลังการผลิตตามสัญญา (Contracted Capacity) รวม 20 เมกกะวัตต์ โครงการทำสัญญาซื้อขายไฟฟ้ากับ Tokyo Electric Power Company Holdings, Inc., เป็นระยะเวลา 20 ปี โดยมีราคารับซื้อไฟฟ้าในรูปแบบ Feed-In Tariff เท่ากับ 36 เยนต่อกิโลวัตต์ชั่วโมง